M.F.3 var en videreutvikling av rekognoseringsflyet M.F.2, og i alt fire fly ble levert i 1917. Flyet var nærmest identisk med forgjengeren, men det var tyngre og hadde større lasteevne. Det var utstyrt med en Curtiss vannkjølt rekkemotor med 160 hk, som ga en topphastighet på 125 km/t. Bevæpningen var som ved M.F.2 et Madsen maskingevær i fremste cockpit, og det kunne også ta mindre antall bomber og/eller miner. Flyet var utstyrt med en Marconi radiosender.